CELEX: 32021D2209
Language: sk
Date: 2021-12-07 00:00:00
Title: Rozhodnutie Politického a bezpečnostného výboru (SZBP) 2021/2209 zo 7. decembra 2021 o vymenovaní veliteľa ozbrojených síl misie EÚ pre vojenskú misiu Európskej únie na podporu výcviku ozbrojených síl Mali (EUTM Mali) a o zrušení rozhodnutia (SZBP) 2021/1083 (EUTM Mali/2/2021)

14.12.2021   
               
               
                  SK
               
               
                  Úradný vestník Európskej únie
               
               
                  L 447/1
               
            
         ROZHODNUTIE POLITICKÉHO A BEZPEČNOSTNÉHO VÝBORU (SZBP) 2021/2209
         zo 7. decembra 2021
         o vymenovaní veliteľa ozbrojených síl misie EÚ pre vojenskú misiu Európskej únie na podporu výcviku ozbrojených síl Mali (EUTM Mali) a o zrušení rozhodnutia (SZBP) 2021/1083 (EUTM Mali/2/2021)
         POLITICKÝ A BEZPEČNOSTNÝ VÝBOR,
         so zreteľom na Zmluvu o Európskej únii, a najmä na jej článok 38,
         so zreteľom na rozhodnutie Rady 2013/34/SZBP zo 17. januára 2013 o vojenskej misii Európskej únie na podporu výcviku ozbrojených síl Mali (EUTM Mali) (1), a najmä na jeho článok 5,
         keďže:
         
                     (1)
                  
                  
                     Rada podľa článku 5 ods. 1 rozhodnutia 2013/34/SZBP poverila Politický a bezpečnostný výbor (PBV), aby prijímal rozhodnutia týkajúce sa politickej kontroly a strategického vedenia misie EUTM Mali vrátane rozhodnutí o vymenovaní následných veliteľov ozbrojených síl misie EÚ pre misiu EUTM Mali.
                  
               
                     (2)
                  
                  
                     PBV prijal 23. júna 2021 rozhodnutie (SZBP) 2021/1083 (2), ktorým bol brigádny generál Jochen DEUER vymenovaný za veliteľa ozbrojených síl misie EÚ pre misiu EUTM Mali od 7. júla 2021.
                  
               
                     (3)
                  
                  
                     Rakúsko 7. októbra 2021 navrhlo vymenovať za veliteľa ozbrojených síl misie EÚ pre misiu EUTM Mali brigádneho generála Christiana RIENERA, ktorý by od 21. decembra 2021 vo funkcii nahradil brigádneho generála Jochena DEUERA.
                  
               
                     (4)
                  
                  
                     Vojenský výbor EÚ 22. októbra 2021 uvedený návrh podporil.
                  
               
                     (5)
                  
                  
                     Malo by sa prijať rozhodnutie o vymenovaní brigádneho generála Christiana RIENERA za veliteľa ozbrojených síl misie EÚ pre misiu EUTM Mali od 21. decembra 2021.
                  
               
                     (6)
                  
                  
                     Rozhodnutie (SZBP) 2021/1083 by sa malo zrušiť.
                  
               
                     (7)
                  
                  
                     V súlade s článkom 5 Protokolu č. 22 o postavení Dánska, ktorý je pripojený k Zmluve o Európskej únii a Zmluve o fungovaní Európskej únie, sa Dánsko nezúčastňuje na vypracovaní a vykonávaní rozhodnutí a opatrení Únie s obrannými dôsledkami,
                  
               PRIJAL TOTO ROZHODNUTIE:
         
            Článok 1
            Brigádny generál Christian RIENER sa týmto vymenúva za veliteľa ozbrojených síl misie EÚ pre vojenskú misiu Európskej únie na podporu výcviku ozbrojených síl Mali (EUTM Mali) od 21. decembra 2021.
         
         
            Článok 2
            Rozhodnutie (SZBP) 2021/1083 sa týmto zrušuje.
         
         
            Článok 3
            Toto rozhodnutie nadobúda účinnosť 21. decembra 2021.
         
         
            V Bruseli 7. decembra 2021
            
               
                  Za Politický a bezpečnostný výbor
               
               
                  predsedníčka
               
               D. PRONK
            
         
         
            (1)  Ú. v. EÚ L 14, 18.1.2013, s. 19.
         
            (2)  Rozhodnutie Politického a bezpečnostného Výboru (SZBP) 2021/1083 z 23. júna 2021 o vymenovaní veliteľa ozbrojených síl misie EÚ pre vojenskú misiu Európskej únie na podporu výcviku ozbrojených síl Mali (EUTM Mali) a o zrušení rozhodnutia (SZBP) 2021/6 (EUTM Mali/1/2021) (Ú. v. EÚ L 235, 2.7.2021, s. 12).